钦定古今图书集成/理学汇编/学行典/第077卷 > 诗经 > 《抑》
## 钦定古今图书集成/理学汇编/学行典/第077卷 > 诗经 > 《抑》

“质尔人民，谨尔侯度，用戒不虞，慎尔出话，敬尔威仪，
无不柔嘉。”白圭之玷，尚可磨也；斯言之玷，不可为也。

〈朱注〉当谨其言语。盖玉之玷缺。尚可磨鑢之。使平。言语。一失莫能救之。其戒深切矣。〈大全〉段氏曰：“言行均不可以有失，而言之失尢《易》，能谨其易者则行可

知也

“无《易》由言，无曰苟矣。”“莫扪朕舌”，言不可逝矣。

〈朱注〉言不可轻易其言，盖无人为我执持其舌者，故言语由己，易致差失，常当执持，不可放去也。〈集解〉其言一出，则不可追。人能知“莫扪朕舌”之说，则其出言之际，戒之慎之，不敢少忽。如古人之三缄其口，则其意可见矣。